
ZAPISNIK 
10. sjednice Vijeća Mjesnog odbora Lipnica,
održane u utorak, 29. ožujka 2022. godine
 s početkom u 17,00 sati

Nazočni članovi Vijeća: Hrvoje Azinović, Dinko Kovačić, Ivan Kovačić, Tomislav Kovačić i Goran Pavičić.
Nazočni službenik Gradskog ureda za mjesnu samoupravu, civilnu zaštitu i sigurnost: Petar Vukelić, viši stručni suradnik.

Predsjedava Ivan Kovačić, predsjednik Vijeća.

Ivan Kovačić konstatira da sjednici nazoče svi članovi Vijeća, što znači da Vijeće može pravovovaljano odlučivati te otvara sjednicu Vijeća. Prije početka otvara raspravu, kaže kako je u zapisniku potrebno ispraviti adresu njegove e-pošte koja je krivo navedena, daje na glasovanje zapisnik s 9. sjednice Vijeća. Bez rasprave, jednoglasno (5 “za”), Vijeće prihvaća tekst zapisnika 9. sjednice.
Ivan Kovačić konstatira da su svi članovi primili prijedlog dnevnog reda. Informira članove Vijeća kako je dobio zamolbu od strane Vijeća Mjesnog odbora Dragonožec da se zaključkom dadne podrška njihovom zahtjevu za izgradnju osmogodišnje osnovne škole u Donjem Dragonošcu. Predlaže nadopunu dnevnog reda trećom točkom Prijedlog zaključka o prijedlogu za žurnu gradnju nove osnovne škole s dvoranom za tjelesni odgoj u Donjem Dragonošcu. Članovi Vijeća glasaju te jednoglasno usvajaju prijedlog dopune dnevnog reda. 
Pitao je, imaju li članovi Vijeća još dodatnih prijedloga za dopunu dnevnog reda. 
Obzirom da nema dodatnih prijedloga, dopunjeni dnevni red daje na glasovanje. Vijeće jednoglasno (5 “za”) utvrđuje

DNEVNI RED:

[bookmark: _Hlk523472998]1. Prijedlog zaključka o prijedlogu za produljenje zakupa prostora za rad MO Lipnica
2. Prijedlog zaključka o potrebi žurne sanacije dijela kolnika u ulici Sirkovina
3. Prijedlog zaključka o prijedlogu za žurnu gradnju nove osnovne škole s dvoranom za tjelesni odgoj u Donjem Dragonošcu
4. Pitanja, prijedlozi i obavijesti

/ Prelazi se na rad po dnevnom redu /

Ad 1) Prijedlog zaključka o prijedlogu za produljenje zakupa prostora za rad MO Lipnica

Izvjestitelj je Ivan Kovačić.
U raspravi sudjeluju: Hrvoje Azinović, Dinko Kovačić, Ivan Kovačić, Tomislav Kovačić i Goran Pavičić.
Vijeće glasa te jednoglasno (5 „za“) donosi sljedeći:

ZAKLJUČAK
o prijedlogu za produljenje zakupa prostora za rad
 MO Lipnica
        


1. Vijeće Mjesnog odbora Lipnica razmotrilo je problematiku nedostatka prostora za rad
[bookmark: _GoBack]Vijeća Mjesnog odbora Lipnica.
    
      2. Vijeće predlaže produljenje zakupa prostora za rad Mjesnog odbora u objektu 
          Dobrovoljnog vatrogasnog društva Lipnica, na adresi Lipnica, Lipnička cesta 36.

      3. Ovaj se zaključak dostavlja Vijeću Gradske četvrti Brezovica na dalje postupanje.


Ad 2) Prijedlog zaključka o potrebi žurne sanacije dijela kolnika u ulici Sirkovina

Izvjestitelj je Ivan Kovačić.
U raspravi sudjeluju: Hrvoje Azinović, Dinko Kovačić, Ivan Kovačić, Tomislav Kovačić i Goran Pavičić.
Vijeće glasa te jednoglasno (5 „za“) donosi sljedeći:

ZAKLJUČAK
o potrebi žurne sanacije dijela kolnika u ulici Sirkovina


1. Vijeće Mjesnog odbora Lipnica je temeljem zahtjeva građana i članova Vijeća tražilo sanaciju dijela kolnika u Lipnici, ulici Sirkovini od k.br. 18 do k.br. 28. Građani upozoravaju da je prometnica neravna, s većim brojem udarnih rupa te je smanjena sigurnost u prometu.

1. Vijeće Mjesnog odbora Lipnica traži žurnu sanaciju prometnice.

1. Ovaj se zaključak dostavlja Vijeću Gradske četvrti Brezovica na dalje postupanje. 


Ad 3) Prijedlog zaključka o prijedlogu za žurnu gradnju nove osnovne škole s dvoranom za tjelesni odgoj u Donjem Dragonošcu

Izvjestitelj je Ivan Kovačić.
U raspravi sudjeluju: Hrvoje Azinović, Dinko Kovačić, Ivan Kovačić, Tomislav Kovačić i Goran Pavičić.
Vijeće glasa te jednoglasno (5 „za“) donosi sljedeći:

ZAKLJUČAK
o prijedlogu za žurnu gradnju nove osnovne škole s dvoranom za tjelesni odgoj 
u Donjem Dragonošcu

1. Vijeće Mjesnog odbora Lipnica razmotrilo je zahtjeve civilnih udruga, vijeća roditelja i predstavnika Osnovne škole Brezovica te ostalih građana s područja naselja Donji Dragonožec, Gornji Dragonožec, Donji Trpuci, Gornji Trpuci, Havidić Selo i Lipnica,  kojim se traži izrada projektne dokumentacije i izgradnja nove osnovne škole s dvoranom za tjelesni odgoj, a zbog  neuporabivosti postojeće škole uzrokovane potresom od 29. prosinca 2020.

2. Vijeće Mjesnog odbora Lipnica podržava zahtjev i prijedlog za izgradnju objekta nove osnovne škole (osmogodišnje) s dvoranom za tjelesni odgoj u naselju Donji Dragonožec na k.č.br. 149/1 k.o. Dragonožec, u vlasništvu OŠ Brezovica.

3. Ovaj se zaključak dostavlja Vijeću Gradske četvrti Brezovica na daljnje postupanje te Vijeću Mjesnog odbora Dragonožec na znanje.


Ad 4) Pitanja, prijedlozi i obavijesti

Goran Pavičić informirao je članove Vijeća o provođenju ankete o izmjeni smjera voženje autobusa u Lipnici.

Daljnje rasprave nije bilo, te je Vijeće završilo s radom u 18,00 sati.

Zapisnik sastavio: 							     
Gradski ured za mjesnu samoupravu,
civilnu zaštitu i sigurnost

KLASA: 024-08/22-003/715
URBROJ: 251-13-11-8-22-2
Lipnica, 29. ožujka 2022.
  

                                     					          Predsjednik Vijeća
                                                                                                   Mjesnog odbora Lipnica
         
Ivan Kovačić
